NALBA DE CULTURĂ

MALVA GLABRA DESV. SIN. MALVA SILVESTRIS L. SSP. MAURITANICA (L.) THELLUNG -FAM. MALVACEAE
Subspecie de cultură, ierboasă, bienală sau perenă (în condiţiile ţării noastre se cultivă ca anuală, deoarece in anul II este atacată masiv de rugină), erectă, înaltă până la 1 m, cu frunze palmat-lobate, cu lobi dinţaţi pe margine, nervuri proeminente pe faţa inferioară, flori solitare la axila frunzelor, roşii-violacee.

Partea utilizată. Florile (Flores Malvae silvestris); frunzele (Folium Malvae si1vestris). Ecologie, zonare. Plantă bine adaptată la condiţiile ţării noastre, cu cerinţe moderate faţă de temperatură şi umiditate, excesul acestora favorizând atacuri masive de rugină. Specie de lumină directă, mai pretenţioasă faţă de sol, cu dezvoltare bună pe cele profunde, uşoare sau mijlocii, mai ales pe cernoziomuri. Se poate cultiva în întreaga ţară, recomandându-se şi ca plantă medicinal-ornamentală în parcuri şi spaţii verzi.
Recomandări majore. Tuse, bronşite, laringite (în faza iritativă).

Alte recomandări. INT. - Enterite; constipaţii; cistite. EXT. - dureri de gât, amigdalite,

afte; furunculoză. COSM. - Iritaţii ale pleoapelor şi obrazului; cuperoză; ten uscat.

Mod de administrare. INT. - Macerat la rece sau infuzie (1 lingură la cană), 3 căni pe zi.  EXT. ​Gargară, spălături locale, cataplasme cu decoct concentrat (50 g la litru).

Principii active. Mucilagii, vitamine (A, B1, B2 , C), antocianozizi (în flori), un principiu cu acţiune ocitocică.

Acţiune farmacologică. Emolient; maturativ; Uşor laxativ.

[image: image1.jpg]



